Negyedével nőtt az Auchan szombati forgalma, de más nagy áruházláncoknál is két számjegyű bővülést mértek. Egyelőre úgy tűnik, a vasárnapi zárva tartásból nem a mentességet élvező kisboltok profitálnak, a vevők inkább pénteken és szombaton költenek többet.

hirdetés

Könnyen lehet, hogy végül nem a kormány által preferált kis családi vállalkozások, hanem a nagy áruházláncok nyernek a vasárnapi zárva tartáson. Az első hétvége tapasztalatai alapján a hipermarketeknél, diszkontoknál komoly szombati forgalomnövekedésről számoltak be, míg kérdéses, hogy a vasárnap is nyitva tartó kisboltok mennyire tudtak profitálni a konkurencia kieséséből.

Több pénztárral és tovább várták a vásárlókat

Reviczky Zsolt / Népszabadság

Az Auchan 19 áruházában most szombaton 25 százalékkal ugrott meg a forgalom a bezárás előtti időszak szombatjaihoz képest, de két számjegyű növekedésről tájékoztatott a Spar is. A Tesco nem közölt még hozzávetőleges adatokat sem hét végi forgalmáról, de annyit azért elmondtak a cégnél, hogy nem volt okuk panaszra – igaz, szerintük ez annak is betudható, hogy sokan már a húsvétra készülnek.